Lotte Lie

Lotte Lie (født 6. september 1995 i Levanger) er en belgisk-norsk skiskytter som representerer Skatval Skilag nasjonalt og Belgia internasjonalt.

Hun tok NM-bronse i stafett under Norgesmesterskapet i skiskyting 2015, sammen med Ane Skrove Nossum og Tonje Marie Skjelstadås. Hun deltok for Norge under EM i skiskyting 2018, men fikk kun sjansen på normaldistanse der hun endte på en 52.-plass. Under Norgesmesterskapet i skiskyting 2018, tok hun NM-gull på stafett sammen med Marit Ishol Skogan og Tonje Marie Skjelstadås. Hun tok sin første individuelle NM-medalje under Norgesmesterskapet i skiskyting 2019, der hun tok bronse på fellesstart bak Eline Grue og Ingrid Landmark Tandrevold.

Lie representerte Belgia under VM i skiskyting 2020, og startet mesterskapet med 25.-plass på miksstafetten og 60.-plass på sprinten.

Referanser

Eksterne lenker 
 
 

Norske skiskyttere
Belgiske skiskyttere
Norgesmestere i skiskyting
Deltakere for Belgia under Vinter-OL 2022
Skiskyttere under Vinter-OL 2022
Personer fra Levanger kommune
Deltakere for Belgia under VM i skiskyting 2020
Deltakere for Belgia under VM i skiskyting 2021
Deltakere for Belgia under VM i skiskyting 2023